Sentenio 10

La sentenio des es la sentenio entre la anios 901 e 1000 de la eda comun.

Avenis

 La comensa de la periodo calda de la Eda Media.
 Grupos de vicinges reposa en Frans norde, e deveni la normandes.
 La fundi de Cluny, la ordina prima federada de monces.
 La cavalores de la magiares vade tra Europa ueste: en soma, 47 avansas en Deutxland, Italia, e Frans de 899 a 970.
 Mieszko 1, la duxe prima de Polsca, batizada en 966.
 Cazaria es atacada e concistada par la rus de Kiev, 965.
 Vladimir 1, prinse de Kiev, batizada en 988.
 Cade de la sivilia maian de la pais basa sentral: Fini de la eda clasica de la maianes.
 La leva de la Tolteces en Mexico.
 La cade de Moravia Grande.
 La comensa de construi la templo budiste a Bagan en Mianmar.
 La enscrive de Laguna en plato de cupre, enscriveda en leteras Cavi, a Luzon, Pilipinas, con data "anio Saca 822" (900).
 La stato de Corvatsca de Eda Media deveni un rena unida su Tomislav.
 Jean Meeus, un astronomiste de Beljia de la sentenio 20, dise ce la orbitas de tota planetas es en la mesma arco de 90° a 1 febrero 949. On predise ce la ves seguente va aveni a 6 maio 2492.
 La sites de la costa de la peninsola malaian es la loca prima recordada per la renas de la popla malaian.
 La dinastia Fatiman leva en Jazair este.
 La influe de Sveria estende a la Mar Negra.
 La rena cristian de Nubia ariva a sua culmina de ricia e pota militar.
 La cultur de Misisipi comensa en la area de SUA sude moderna.
 La Impero Roman Este ariva a la culmina de sua potia militar e economial.
 Baile Atha Cliath (oji Dublin) es fundida en 988.
 Renos deveni estinguida en Scotland.
 Leones deveni estinguida en la Caucasos.

Persones importante

Topiltzin Ce Acatl Quetzalcoatl, re cuasi-mital de la Tolteces.
Abd-ar-rahman 3 de Cordoba
Niceforo 2, Imperor de la Impero Roman Este (912 - 969, rena 963 - 969).
 Otto 1 la grande, Imperor de la Impero Roman Sante (912 - 973, rena 936 - 973).
 Re Edmund I de England (921 - 946, rena 939 - 946).
Joan 1 Tzimisces, Imperor de la Impero Roman Este (925 - 976, rena 969 - 976).
 Hugues Capet (938 - 996), re prima Capetian de Frans.
Géza de Magiar, renor de la Magiares (940 - 997, rena 970 - 997).
Otto 2, Imperor de la Impero Roman Sante (955 - 983, rena 973 - 983).
Teofanu, sposa de Otto 2, madre e renante de Otto 3, (956 - 991, rena 983 - 991).
Tsar Samuil de Bulgaria (958 - 1014, rena 976 - 1014).
 Vladimir 1, prinse de la Rus Kievan (958 - 1015).
Basil 2, Imperor de la Impero Roman Este, (958 - 1025, rena 976 - 1025).
Otto 3, Imperor de la Impero Roman Sante (980 - 1002, rena 983 - 1002).
 Ferdowsi poesiste persian
 Erik la roja, esploror vicing, fundi Gronland
 Ubayd Allah al-Mahdi Billah, fundor de la dinastia Fatiman en 909.

Inventas, descovres, e introduis

 La planta lupulo es prima notada en relata a la prepara de bir.

Categoria:Sentenios